ОБЯВА
ЗА ОТКРИВАНЕ НА ПРОЦЕДУРА ЗА ОПРЕДЕЛЯНЕ НА СЪДЕБНИ ЗАСЕДАТЕЛИ 
[bookmark: _GoBack]КЪМ РАЙОНЕН СЪД – ВРАЦА И ОКРЪЖЕН СЪД – ВРАЦА 

Съгласно Решение № 889 по  Протокол № 60 от 25.04.2023 г. и Решение № 913 по  Протокол № 62 от 30.05.2023 г. Общински съвет – Враца открива процедура за определяне на съдебни заседатели с мандат 2024 – 2028 г. към Районен съд – Враца и Окръжен съд – Враца при следните правила за условията и реда на провеждане:
1. Кандидати за съдебни заседатели могат да бъдат дееспособни български граждани, които отговарят на следните условия:
1.1. възраст от 21 до 68 години;
1.2. имат настоящ адрес в община Враца, която попада в рамките на съдебния район на Районен съд – Враца и Окръжен съд – Враца;
1.3. имат завършено най-малко средно образование;
1.4. не са осъждани за умишлено престъпление, независимо от реабилитацията;
1.5. да не страдат от психически заболявалия;
1.6. да не са съдебни заседатели в друг съд;
1.7. да не са общински съветници от съдебния район на Районен съд – Враца и Окръжен съд – Враца;
1.8. да не участват в ръководството на политическа партия, коалиция или организация с политически цели;
1.9. да не работят в съд, прокуратура, следствени органи, Министерството на вътрешните работи или в други органи от системата за национална сигурност, намиращи се в съдебния район на Районен съд – Враца и Окръжен съд – Враца;
1.10. да не са избирани за съдебни заседатели повече от два последователни мандата към същия съд. 

2. В срок до 01.08.2023 г.(включително), кандидатите за съдебни заседатели в Районен съд – Враца и Окръжен съд – Враца, подават в Центъра за административно обслужване на граждани в Община Враца, адрес ул. „Стефанаки Савов“ 6 от 08,00 до 17,00 часа Заявление (Приложение № 1 или Приложение №1а), към което прилагат следните документи:
2.1. подробна автобиография, подписана от кандидата;
2.2. нотариално заверено копие от диплома за завършено образование;
2.3. медицинско удостоверение, че лицето не страда от психическо заболяване;
2.4. мотивационно писмо;
2.5. декларация за липса на обстоятелствата по чл.67, ал.3 и чл.69, ал.2 от ЗСВ (Приложение № 2 или Приложение № 2а);
2.6. документ за извършена проверка по реда на Закона за достъп и разкриване на документите и за обявяване на принадлежност на български граждани към Държавна сигурност и разузнавателните служби на Българската народна армия, ако са родени преди 16 юли 1973 г.
3. Препоръчителна за кандидатите квалификация: в областта на педагогиката, психологията и социалните дейности – чл. 67, ал.5 от ЗСВ.
4. След изтичане на срока по  т. 2 комисията, избрана от Общински съвет – Враца, разглежда постъпилите документи и установява служебно обстоятелствата по чл. 67, ал. 1, т. 4 от ЗСВ.
5. Списъкът на допуснатите до участие кандидати, заедно с техните автобиографии, мотивационни писма и препоръки и документи по чл.68, ал. 3, т. 9 от ЗСВ се публикуват на интернет страницата на общинския съвет най-малко 14 дни преди датата на изслушването по чл. 68а. 
6. Комисията изслушват всеки от допуснатите кандидати в публично заседание, като всеки член на общинския съвет може да задава въпроси.
7. Не по-късно от три работни дни преди изслушването юридически лица с нестопанска цел, определени за извършване на общественополезна дейност, могат да представят на общинския съвет становища за кандидата, включващи и въпроси, които да му бъдат поставяни. Анонимни становища и сигнали не се разглеждат.
8. Комисията съставя доклад за протичането му, който се предоставя на общинския съвет в 7-дневен срок преди гласуването и се публикува на страницата на общинския съвет в интернет заедно с протокола от изслушването.
9. Общинските съвети в публично заседание с мнозинство, повече от половината от присъстващите членове определят кандидатите за съдебни заседатели, които предлагат за избиране от общите събрания на окръжните и апелативните съдилища.
Документи за кандидатстване  за съдебни заседатели за Окръжен съд – Враца:
Приложение № 1 – Заявление за кандидатстване
Приложение № 2 – Декларация за липса на обстоятелствата по чл.67, ал.3 и чл.69, ал.2 от ЗСВ

Документи за кандидатстване  за съдебни заседатели за Районен съд – Враца:
Приложение № 1а – Заявление за кандидатстване
Приложение № 2а – Декларация за липса на обстоятелствата по чл.67, ал.3 и чл.69, ал.2 от ЗСВ

Правилата за условията и реда за провеждане на процедура за определяне на съдебни заседатели към Районен съд – Враца и Окръжен съд – Враца и Формулярите на Заявлението за кандидатстване и Декларацията за липса на обстоятелствата по чл.67, ал.3 и чл.69, ал.2 от ЗСВ са публикувани на официалната страница на Община Враца, секция „общински съвет“ и са на разположение в Центъра за административно обслужване на граждани в Община Враца.
